b'\n_START_ARTICLE_\nEudokija (\xc5\xbeena Konstantina V.)\n_START_PARAGRAPH_\nEudokija (gr\xc4\x8dki \xce\x95\xcf\x85\xce\xb4\xce\xbf\xce\xba\xce\xaf\xce\xb1) je bila bizantska carica kao tre\xc4\x87a supruga bizantskoga cara Konstantina V. Kopronima. Nije poznato kada se Eudokija udala za Konstantina, ali se zna da je on njoj dao titulu Auguste 1. travnja 769. Redovnik Teofan, koji je spomenuo Eudokiju u svojoj kronici, smatrao je tre\xc4\x87i brak cara Konstantina dosta neobi\xc4\x8dnim jer je tre\xc4\x87i brak bio protiv u\xc4\x8denja Pravoslavne crkve u to doba. Mogu\xc4\x87e je, stoga, da Eudokijin brak mo\xc5\xbeda nije smatran potpuno legitimnim.'